Radeon HD 6970, примерни тестове и сравнения - kaldata.com
Начало Хардуер Radeon HD 6970, примерни тестове и сравнения
След като от AMD промениха начина на именуване на своите видеоускорители, картите от фамилията Cayman ще се явят наследници на настоящите модели Radeon HD 5850/ 5870. Техните означения обаче ще са: Radeon HD 6950/6970 съответно. Това ще са флагманите при едночиповите решения на гиганта.
В някои китайски форуми се появиха резултати от тестове на Radeon HD 6970 (Cayman XT) в 3DMark Vantage и Unigine Heaven бенчмарковете. В 3DMark Vantage, профилът Extreme е добавен само с примерен резултат от Radeon HD 6970, но и той дава представа за превъзходството на картата над GeForce GTX 480, настоящият лидер на nVidia.
Ако се вярва на изнесените резултати, новият върхов модел ще превъзхожда предшественика си съответно с 21,5% (3DMark Vantage) и 111,6%(Unigine Heaven).
От лагера на NVIDIA подготвят обновяване на GeForce GTX 480, което да е с 20% по-бързо, така че резултатите от двубоя при едночиповите решения не са напълно ясни. Трябва да отбележим обаче, че цената на бъдещата GeForce GTX 580 ще е сравнима с тази на двучиповия звяр на AMD – Radeon HD 6990, който ще се появи през декември.
Предишна новинаДванайсетгодишен американец спечели $3000 от грешка във Firefox
Следваща новинаPioneer BDR-206MBK: първото BDXL устройство за персонален компютър
Брей 100+% увеличение в производителността спрямо старата 5870. Това ако е вярно и ако GTX580 е едва 20% по-бърза (според слуховете не се знае дали и това е вярно) от GTX480 – то те ще са равни. Остава да им видим цените.